text: Mandlig ansat i børnehave i Vejle suspenderet
  16 november 2011 kl. 13.29
  En mandlig ansat fra en børnehave i Vejle er blevet suspenderet, mens politiet efterforsker en sag om blufærdighedskrænkelse.
  Krænkelserne er foregået i en børnehave i den sydlige del af Vejle. 
  Politiet fik anmeldelsen den fjerde november, og ifølge TV SYDs oplysninger er en mandlig ansat blevet set kysse en pige i børnehaven. 
  Efterfølgende er tre forældrepar blevet indkaldt til afhøring hos politiet i Vejle.
  